**KUĆA ZA DAH  
  
  
PROSTOR ZA RAZVOJ DRUŠTVENO ANGAŽOVANE UMETNIČKE VIZIJE**

**15. jun 2015.  
19 časova  
Kolarac**

**KUĆA ZA DAH** je tribina kojom DAH Teatar želi da skrene pažnju na nedostatak prostoraza rad i obezbedi trajno rešenje tog problema kako bi nastavio da razvija svoje raznovrsne aktivnosti i programe. DAH Teatar je tokom 24 godine postojanja i kontinuiranog rada stekao značajnu nacionalnu i internacionalnu reputaciju i dobitnik je brojnih nagrada i priznanja kod nas i u svetu.

U okviru programa govoriće **Prof. dr Milena Dragićević Šešić** - redovna profesorka Fakulteta dramskih umetnosti i šefica Katedre UNESKO-a   
za kulturnu politiku i menadžment u kulturi, Univerziteta umetnosti u Beogradu  
**Dijana Milošević** - suosnivačica i rediteljka DAH Teatra

Prateći program  
Dokumentarni film o DAH Teatru, ”Pogled kroz trajanje”, Maje Mitić  
 Izložba idejnog rešenja prostora, ”DAH International Collaborative Performing Arts Centre”, Nine Tice  
Izložba fotografija, ”Kroz Beograd u DAH-u”, Une Škandro

**Centar za pozorišna istraživanja DAH**, osnovan 1991. godine, je najstarija nezavisna profesionalna pozorišna kompanija u našoj zemlji, bazirana u Srbiji, a prisutna u celom svetu. Umetnici DAH Teatra koriste tehnike savremenog pozorišta da bi stvarali angažovanu umetnost sa namerom da utiču na pozitivan razvoj društva lokalno i globalno.

Da bi DAH Teatar nastavio dalji rad i razvoj svojih aktivnosti i još kvalitetnijeg programa neophodno je trajno rešenje prostora. Osim što bi se pomogao opstanak DAH Teatra, kao jedinstvene kulturne pojave u Srbiji, podržao bi se i veliki broj umetnika, profesionalaca u svim oblastima kulture i kulturnih industrija, studenata, mladih i dece, kao i volontera - ne samo iz Srbije, već i iz celog sveta.

[www.dahteatarcentar.com](http://www.dahteatarcentar.com) / [dahteatar@dahteatarcentar.com](mailto:dahteatar@dahteatarcentar.com) / Marulićeva 8 / Tel.fax: +381 (11) 644 1680 / +381 (11) 7449 807